Predkladacia správa

	Vláda SR uznesením číslo 904 zo dňa 26. 9. 2001 schválila návrh zákona o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov. V bode D-1 citovaného uznesenia vláda SR súhlasila so zrušením:

- Štátneho fondu ochrany a zveľadenia poľnohospodárskeho pôdneho fondu SR
- Štátneho fondu zveľaďovania lesa SR
- Štátneho vodohospodárskeho fondu SR
- Štátneho podporného fondu pôdohospodárstva a potravinárstva SR

Uznesenie vlády SR zároveň ukladá ministrovi pôdohospodárstva SR v bode E 1-4 predložiť na rokovanie vlády SR návrh transformácie citovaných štátnych fondov. 

Minister pôdohospodárstva SR listom číslo 3152 / 2001–100 zo dňa 6. novembra 2001požiadal predsedu vlády SR o odloženie termínu predloženia materiálu do vlády SR. Nový termín bol stanovený do 30.11.2001. V tomto termíne bol materiál predložený na rokovanie vlády SR. Pred jeho prerokovaním vo vláde SR Ministerstvo financií SR predložilo ďalšie pripomienky, ktoré bolo treba zapracovať do materiálu a vzhľadom k tomu bol stiahnutý z rokovania vlády SR.

Predkladaný materiál je dopracovaný o pripomienky MF SR ako i niektoré úlohy vyplývajúce zo schváleného Zákona číslo 553 / 2001 Z. z. o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov, ako i uznesenia NR SR č.1790 z 13.12.2001.

	V treťom a štvrtom týždni roku 2002 sa uskutočnili opätovne rokovania s MF SR kde boli upresnené ich požiadavky, ktoré sú zapracované v predkladanom návrhu.